
ХУУЛИЙН ТӨСЛИЙН ДЭЛГЭРЭНГҮЙ ТАНИЛЦУУЛГА

Амьтны тухай хуульд нэмэлт, 
өөрчлөлт оруулах тухай 

	Дэлхийд тархсан нийт 28 зүйлийн шонхор шувууны овгоос Монгол орны нутагт 10 зүйл шонхор зуны улиралд төрөл зүлээрээ таран амьдардаг. Монгол Улс “Амьтан ургамлын ховордсон зүйлийг олон улсын хэмжээнд худалдаалах тухай ковенц”-ийн гишүүн орны хувьд уг конвенцийн хоёрдугаар хавсралтад орсон идлэг шонхор шувууг хамгаалах асуудлыг төрийн бодлогын хэмжээнд авч үзэн Үндэсний бахархалт шувуу болгон зарлаж, хэдийгээр ховор амьтны жагсаалтад албан ёсоор бүртгээгүй ч ховор амьтан гэдэг бүлэгт хамруулан шийдвэр гаргаж ирсэн байна. 
	
Манай улс 1990 оноос Идлэг шонхорын биологи, экологи, үржил, нүүдэл, идэш тэжээлийн талаар системтэй судалгаа хийгдэж ирсэн. Дэлхийн хэмжээнд “Устаж болзошгүй” ангилалд орсон ховордлын зэрэглэлтэй шувуу, Монгол орны хувьд “Эмзэг” ангилалд багтаж байна[footnoteRef:1]. [1:  Шинжлэх Ухааны Академийн Биологийн хүрээлэнгийн “Идлэг шонхор шувууны тархац, нөөцийн судалгаа” 2024 он] 


Идлэг шонхор шувууны дэлхийн тархалт, тоо толгой: Идлэг шонхор нь зүүн Европоос баруун Хятад хүртэлх Палеарктикийн бүс нутагт өргөн тархсан бөгөөд Армен, Австри, Болгар, Хорват, Чех, Унгар, Молдова, Румын, Орос, Серби, Словак, Турк, Украйн, Иран (Исламын Бүгд Найрамдах Улс), Узбекистан, Тажикстан, Киргизстан, Казахстан, Туркменистан, Афганистан, Монгол болон Хятадад зэрэг орнуудад үрждэг байна. Үржлийн бус үед Гималайн уулс, Хятадын баруун өмнөд хэсэг Африк, Европын олон орнуудад цөөн тоогоор тохиолдоно.[footnoteRef:2]  [2:  (Baumgart 1991, 1994, Snow and Perrins 1998, Haines 2002, ERWDA 2003, Kovács et al. 2014).] 


Идлэг шонхорын дэлхийн популяцын түүхэн болон өнөөгийн тоо толгой тодорхойгүй байгаа ч бэлэн байгаа өгөгдлийн шинэчилсэн дүн шинжилгээ нь 1990 онд дэлхийн популяци ойролцоогоор 17,400-28,800 хос дунджаар 22,100 гэж тооцоолсон байна. Хятадад 3,000- 7,000 хос, дунджаар 5,000, Казакстан 4,808-5,628 хос, дунджаар 5,218, Монгол 2,792-6,980 хос, дунджаар 3,884, Орос 5,700-7,300 хос, дунджаар 6,500 тооцоолсон байна. Дэлхийн популяци ойролцоогоор 17,400-28,800 хос дунджаар 22,100 гэж тооцоолсон байна.[footnoteRef:3] [3:  Шинжлэх Ухааны Академийн Биологийн хүрээлэнгийн “Идлэг шонхор шувууны тархац, нөөцийн судалгаа” 2024 он] 


Идлэг шонхрын тоо толгойг тархац нутгаар нь авч үзвэл Европын орнуудад 2000-аад оны эхээр Австри 15-20 хос, Унгар 140-145 хос, Югослав 10-15 хос, Болгар 4-10 хос, Чех 15-18 хос, Гүрж 4-5 хос, Герман 1, Молдова 4-7 хос, Польш 2 хос, Румын 8-15 хос, ОХУ-ын Европын хэсэг10-20 хос, Серби 55-60 хос, Словак 23-25 хос, Турк 50-70 хос, Украйн 250-280 хостой ба нийт 584-686 хос байна гэж үзсэн байна. Азийн болон бусад улс орнуудад ОХУ-ын Азийн хэсэг 1000-1500 хос, Казакстан 300-400 хос, Пакистан 10 хос, Узбекстан 100-150 хос, Киргизстан 150-200 хос, Хятад 300 хос, Монгол 2200-3000 (Shagdarsuren ба бусад 2001), Туркменистан 100 хос, Иран 50 хос, Ирак 60 хос, Афганистан 40 хос, ОХУ-ын өмнөд нутгийн ой, уулын хээрийн Татарстан 1 хос, Башкар 10 хос, Алтай 465 хос, Хакасси 21 хос, Тува нийт 1130 хос, бусад нутагт 931 хос, Төвд 985 хос шонхортой. Идлэг шонхорын Ази, Европын популяци 3900-5100 үржлийн хостой (Potarov 2002).

 Идлэг шонхорын дэлхийн үржлийн популяцын 50% орчим нь зөвхөн манай оронд байгаагаас дүгнэвэл Монгол орон бол идлэг шонхорын дэлхийн үржлийн цөм, харин бусад орнуудынх нь дагавар популяци болно. 

Монгол орон дахь тархалт, тоо толгой:  Монгол Алтайгаас Говийн Алтай хүртэлх дтд 3000 м-ээс нам уулс, Хөвсгөл, Хангай, Хэнтийн уулын хээр, Их нууруудын хотгор орчмын уулс, Завхан голын хөндий, Дундад халхын хээр, Монгол Дагуурын хээр, Дорнод Монголын хээр, Буйр нуур-Халх гол, Хянганы уулс, Зүүнгарын говь, Алтайн цаад говь, Дорноговь, Өмнөговь зэрэг тал, хээр, хээржсэн цөл, говийн толгод, хад чулуутай, модгүй уулсаар өргөн тохиолдох зүйл юм. 

Урьд жилүүдэд хийгдэж байсан судалгааны дүн Монгол улсын хувьд идлэг шонхорын тоо толгойн тооллого 1996 оны намар Хангайн нурууны өвөр хэсгээр зохиож нийт 3706 км-ийн замналын дагуу 82 ш тоолж байсан бол үлийн цагаан оготны нягтшил хэт буурсан 1997 онд 6545 км- ийн замналын дагуу ердөө л 429 бодгалийг тоолсон байдаг. Монгол орны идлэг шонхорын тооллогыг ШУА, төрийн бус байгууллагуудын төлөөлөл 2002 онд БОЯ-ны захиалгаар хийгдсэн судалгааг 7 баг гарган идлэг шонхор тархах боломжтой 43,000.0 км' буюу үүрлэх боломжтой нийт нутгийн 30 орчим хувийг хамруулан тооллого хийжээ. Судалгааны үр дүнгээр манай оронд зундаа 6,050 толгой идлэг шонхор байдаг. Намрын хяналтын судалгааны дүнгээр залуу бодгаль болон нүүдэллэж ирсэн шувуудыг оролцуулан улсын хэмжээнд 16,500-17,000.0 идлэг шонхор байх үндэслэлийг тогтоожээ. [footnoteRef:4] [4:  Байгаль орчны төлөв байдлын тайлан, 2002.] 


Судалгаанаас харахад идлэг шонхорын нягтшил, үүрний тоо Хангайн нурууны өвөр, Төв, Дундговь аймгуудын нутгаар бусдаас илүү байна. Хад, гацаа, хавцал цөөн ийм нутагт идлэгүүд өндөр хүчдэлийн ба холбооны шон, хаягдсан барилга байгууламж дээр үүрлэх нь бусад аймгуудынхаас илүү олонтоо тохиолдож байна. Иймээс идлэг шонхорын нөөцийг ахиулахын тулд шонхор бүхий аймгуудын нутгаар олон тооны хиймэл үүр хийж нарийн зохион байгуулах шаардлагатай. Холбооны модон шонгуудыг ойрын хугацаанд шилэн кабелиар солих болсонтой холбогдуулан модон шонгуудыг огтлон хаях арга хэмжээ авагдах байх. Шонгийн мод үгүй болбол олон тооны идлэг шонхор үүр засах орчингүй болно гэдгийг эртнээс анхаарч холбооны шонгуудыг авах байгууллагуудтай 2-3 хөлтэй эргэлтийн шонгуудыг тайруулахгүй байх талаар хэлэлцэж тохирох хэрэгтэй байна. 

Идлэг шонхорын 2002 оны тооллогын дүн 
	Аймаг 
	Шонхорын тоо 
	Ангаахайн тоо 
	Нийт тоо 
	Үүрний тоо 

	Завхан 
	212 
	51 
	265 
	21 

	Увс 
	33 
	18 
	51 
	5 

	Баян-Өлгий 
	12 
	4 
	16 
	1 

	Ховд 
	21 
	3 
	24 
	2 

	Говь-Алтай 
	105 
	85 
	190 
	7 

	Говьсүмбэр 
	2 
	8 
	25 
	2 

	Хэнтий 
	166 
	71 
	237 
	34 

	Сүхбаатар 
	28 
	32 
	60 
	11 

	Дорноговь 
	76 
	21 
	95 
	5 

	Дундговь 
	108 
	24 
	132 
	11 

	Төв 
	197 
	78 
	275 
	28 

	Сэлэнгэ 
	12 
	4 
	16 
	4 

	Дархан 
	2 
	1 
	3 
	1 

	Дорнод 
	13 
	31 
	44 
	10 

	Архангай 
	82 
	21 
	103 
	10 

	Булган 
	21 
	12 
	33 
	6 

	Хөвсгөл 
	6 
	10 
	16 
	4 

	Баянхонгор 
	36 
	12 
	48 
	5 

	Өмнөговь 
	8 
	1 
	9 
	2 

	Өвөрхангай 
	127 
	46 
	173 
	17 

	Нийт 
	1282 
	533 
	1815 
	186 



Идлэг шонхорын тоо толгойн нягтшил, үүрлэлтийн байдлыг хамрагдсан нийт 20 аймгуудаар гаргаж үзвэл бие гүйцсэн шонхор 1282, ангаахай 53 тоологдсон ба нийт 1815 толгой шонхор тоологдов. Үүнээс үзвэл өргөргийн дагуу өндөглөх, ангаахай болох хугацаа харилцан адилгүй байж болохыг судалгааны дүн харуулж байна.

Монгол орны идлэг шонхорын тооллогыг 2010 онд Байгаль орчны яамны захиалгаар тоо, толгой, нягтшил, үүрлэлтийн ялгаатай байдлыг гарган нийт 21 аймгийн 34,713км2 нутгийг хамруулан хийсэн байна. Тооллогын дүнгээс үзвэл манай оронд нийт 6,835.8 толгой шонхор зуны улиралд байх боломжтой. Нийт нутаг дэвсгэрийн хэмжээнээс үл хамааран 8,221 бодгаль идлэг шонхор байна гэж тогтоожээ.[footnoteRef:5]  [5:  Идлэг шонхорын тооллогын дүн, 2010] 


Идлэг шонхорын тоо толгойн элбэг, ховор байх нь үндсэн тэжээл болдог үлийн цагаан оготны өсөлт, бууралтын жилүүдтэй, эсвэл тухайн нутагт байгаа тэжээлийн гол нөөц болох жижиг мэрэгч амьтны тоо толгойн хэлбэлзэлтэй шууд холбоотой болохыг судалгааны дүн харуулжээ.

	Аймаг 
	Шонхорын тоо 
	Ангаахайн тоо 
	Нийт тоо 
	Үүрний тоо 

	Завхан 
	30 
	52 
	82 
	107 

	Увс 
	23 
	36 
	59 
	44 

	Баян-Өлгий 
	12 
	4 
	16 
	1 

	Ховд 
	21 
	3 
	24 
	2 

	Говь-Алтай 
	7 
	2 
	8 
	1 

	Хэнтий 
	14 
	12 
	26 
	4 

	Сүхбаатар 
	34 
	24 
	58 
	8 

	Дорноговь 
	14 
	5 
	19 
	2 

	Дундговь 
	9 
	8 
	17 
	3 

	Төв 
	22 
	7 
	29 
	4 

	Сэлэнгэ 
	1 
	3 
	4 
	1 

	Дорнод 
	14 
	2 
	16 
	1 

	Архангай 
	6 
	- 
	6 
	- 

	Булган 
	19 
	3 
	22 
	4 

	Хөвсгөл 
	26 
	11 
	37 
	2 

	Баянхонгор 
	6 
	- 
	6 
	- 

	Өмнөговь 
	14 
	2 
	16 
	1 

	Өвөрхангай 
	11 
	2 
	13 
	1 

	Нийт 
	283 
	175 
	458 
	186 



2018 онд хийсэн Идлэг шонхорын байршил, тоо толгой, тархацын судалгааны мэдээллээс: 

Шинжлэх Ухааны Академийн Биологийн хүрээлэн БОАЖЯ-ны 2018 онд Монгол орны 19 аймгийн нутаг дэвсгэрт идлэг шонхор тархсан нутгийг хамарсан 64,000 км2 сорилын талбайд хээрийн судалгааг гүйцэтгэсэн байна. Манай орны идлэг шонхрын тархац нутгийн хэмжээ 683,634 км2, голомт нутгийн хэмжээ 165,800 км2 байна. Монгол орны нийт нутаг дэвсгэрийн 46% идлэг шонхрын тархац нутагт тооцогдох бөгөөд түүний 12% нь энэ зүйлийн голомт нутагт тооцогдоно. Монгол оронд нийт тооцоолсон нутаг дэвсгэрийн хэмжээнд 10,380 бодгалийн нөөцтэй байна. Нийт нөөцийн 30 орчим хувийг залуу бодгаль эзэлдэг байна.

2024 онд хийсэн Идлэг шонхорын байршил, тоо толгой, тархацын судалгааны мэдээллээс: 

Монгол орны идлэг шонхорын нөөц аймгаар 
	Судалгаанд хамрагдсан аймгууд
	Аймгуудын газар нутаг (км2)
	Шонхор тархац (км2)
	Бүртгэгдсэн шонхорын тоо
	100 км-т нягтшил
	Нийт нөөц (бодгаль)

	Ховд, Баян-Өлгий 
	121,760 
	67,735 
	88 
	2.32 
	1,569 

	Увс, Завхан 
	152,085 
	70,376 
	52 
	1.16 
	813 

	Архангай, Хөвсгөл 
	155,928 
	86,259 
	16 
	0.36 
	307 

	Булган, Сэлэнгэ (Дархан) 
	94,020 
	35,720 
	26 
	0.87 
	310 

	Өвөрхангай, Өмнөговь 
	228,300 
	60,570 
	60 
	1.71 
	1,038 

	Сүхбаатар, Дорнод 
	205,900 
	107,050 
	21 
	0.53 
	562 

	Хэнтий, Дундговь 
	155,025 
	85,545 
	47 
	1.47 
	1,256 

	Төв, Дорноговь (Говьсүмбэр) 
	189,040 
	78,200 
	18 
	0.56 
	440 

	Говь-Алтай, Баянхонгор 
	257,400 
	114,560 
	70 
	2.00 
	2,291 

	Нийт 
	1,559,458 
	706,015 
	398 
	1.22 
	8,586±627 



Идлэг шонхорын тархцад тухай жилийн хур тунадас, чийг, өндөршил, идэш тэжээлийн хүрэлцээ зэрэг хүчин зүйлс нөлөөлж байна. Сүүлийн хоёр жилийн цаг уурын хүнд хэцүү нөхцөл байдлын улмаас Монгол орны ихэнх нутгаар өвөлдөө цас их унасан, зундаа хур бороо элбэг зэрэг байдлаас болж идэш тэжээлийн хүрэлцээ дутмаг тул өмнө нь хамгийн өндөр нягтшилтай байсан төв болон зүүн аймгууд нийт 6020 бодгалийн нөөцтэй байснаас энэ жил 2258 бодгалийн нөөцтэй гарсан байна. Тухайлбал, Төв- Дорноговь (Говьсүмбэр) аймгийн нөөц 440 бодгаль, Сүхбаатар-Дорнод 562 бодгаль, Хэнтий-Дундговь 1256 бодгаль болж багассан байна. Харин энэ жилийн хувьд баруун болон төвийн бүсийн Ховд, Баян- Өлгий, Увс, Завхан, Өвөрхангай аймгийн нутгуудад хамгийн өндөр нягтшилтай байдаг байна.

Манай орны идлэг шонхорын популяцын хэмжээг тархах боломжтой нийт нутаг дэвсгэрт шилжүүлэн тооцвол дунджаар 8,600±630 бодгалийн нөөцтэй байна. Нийт нөөцийн 22 орчим хувийг залуу шувууд эзэлж байна. 

Олон жил дараалан шилмэл (том биетэй, эм) идлэг шонхорыг харьцангуй олон тоогоор экспортолсны улмаас байгаль дээрх идлэг шонхорын сүргийн бүтцэд аюул учруулж болох тул цаашид судалгааг нарийвчлан хийлгэх. 

Идлэг шонхор шувууны тоо толгой, тархац нөөц, үржлийн судалгааг 5 жил тутамд Монгол орны хэмжээнд тогтмол гүйцэтгэж, жилд гадаадад гаргах болон эс гаргах тухай дүгнэлтийг мэргэжлийн түвшинд боловсруулах, экспортлох нөөцийн төлөвлөгөөг 5-10 жилийн хугацаагаар тогтоох шаарлагатай байгааг Шинжлэх Ухааны Академийн Биологийн хүрээлэнгийн судлаачид зөвлөсөн байна. 

Харин Засгийн газрын тогтоолоор соёлын зориулалтаар жил бүр квот тогтоож гадаадад гаргахдаа улсын төсөвт төвлөрүүлж байсан мэдээллийг сүүлийн 10 жилийн байдлаар хүснэгтээр харуулбал:

	Д/Д
	Он
	Экспортод гаргасан тоо толгой
	Төсөвт орсон мөнгөн дүн
	Эрх зүйн баримт бичгийн мэдээлэл

	1
	2026
	399
	9.89 тэрбум төгрөг
	Засгийн газрын 2026 оны 263 дугаар тогтоолоор

	2
	2025
	395
	8.76 тэрбум төгрөг
	Засгийн газрын 2025 оны 265 дугаар тогтоолоор

	3
	2024
	400
	8.87 тэрбум төгрөг
	Засгийн газрын 2024 оны 224 дүгээр тогтоолоор

	4
	2023
	350
	7.76 тэрбум төгрөг
	(Засгийн газрын 2024 оны 264 дүгээр тогтоолоор 

	5
	2022
	350
	7.50 тэрбум төгрөг
	Засгийн газрын тогтоолоор орон нутгийн хамгаалалт, судалгааны ажилтай уялдуулан баталсан

	6
	2021
	300
	6.50 тэрбум төгрөг
	Цар тахлын үеийн хязгаарлалт болон хил гаалийн нөхцөл байдлаас шалтгаалан квотыг харьцангуй багаар тогтоосон. 

	7
	2020
	330
	7.10 тэрбум төгрөг

	Засгийн газрын тогтоолоор соёлын болон тусгай зориулалтаар гаргах хязгаарыг заасан

	8
	2019
	350
	7.50 тэрбум төгрөг
	БОАЖЯ болон Арабын байгаль хамгаалах сангийн хамтарсан төслийн хүрээнд зөвшөөрөгдсөн квот. 

	9
	2018
	320
	6.80 тэрбум төгрөг

	Улсын төсөвт нөөц ашигласны төлбөр төвлөрүүлэх зорилгоор баталсан квот. Засгийн газрын хаалттай шийдэрээр

	10
	2017
	300
	6.50 тэрбум төгрөг
	Засгийн газраас идлэг шонхорын тархац нутгийн судалгаанд үндэслэн тогтоосон. 

	11
	2016
	280 
	6.00 тэрбум төгрөг
	Тухайн үед арилжааны экспортыг бүрэн хааснаас хойш соёлын харилцааны шугамаар олгож эхэлсэн 



Хэдийгээр хэдэн толгой толгой Идлэг шонхор шувууг экспортод гаргасанаас шалтгаалж улсын төсөвт 8-9 тэрбум төгрөг орж ирэх боловч дэлхий дахинаа устаж болзошгүй аюул нүүрэлсэн, Монголын ховор амьтадын “Улаан жагсаалтад” албан ёсоор орсон Идлэг шонхор шувууг экспортод гаргах тоог жил бүр нэмэгдүүлж байгаа байдал, тэднийг барихыг тулд шилж сонгох замаар бэртээж, гэмтээх зэрэг сөрөг үр дагвар, мөн байгалийн жамаар тухайн жилд хорогдож байгаа тоо гээд тоо толгой нь эрс цөөрсөн байна. 

Монгол улсын Үндсэн хуулийн зургадугаар зүйлийн 6.1-д  “Монгол Улсад газар, түүний хэвлий, ой, ус, амьтан, ургамал болон байгалийн бусад баялаг гагцхүү ард түмний мэдэл, төрийн хамгаалалтад байна”, мөн 6.2-д “Монгол Улсын иргэдэд өмчлүүлснээс бусад газар, түүнчлэн газрын хэвлий, түүний баялаг, ой, усны нөөц, ан амьтан төрийн өмч мөн”, Амьтны тухай хуулийн 1 дүгээр зүйлийн 1.1-д “Энэ хуулийн зорилт нь амьтныг хамгаалах, өсгөн үржүүлэх, түүний нөөцийг зохистой ашиглахтай холбогдсон харилцааг зохицуулахад оршино” гэж тус тус хуульчилсан байдаг.

Идлэг шонхор шувуу нь Зэрлэг амьтан ба ургамлын аймгийн ховордсон зүйлийг Олон Улсын хэмжээнд худалдаалах тухай конвенц CITES-ийн II хавсралт, Зэрлэг амьтдын нүүдэллэдэг зүйлүүдийг хамгаалах Боннын конвенцид 1998 оны хавсралтад устаж болзошгүй ангилалд тус тус орсон. ДБХХ-ны улаан дансны жагсаалтад “Устаж болзошгүй (EN)” ангилалд бүртгэгдсэн (IUCN Redlist, 2021) шувууны төрөл зүйл юм.
 
 Үндсэн хууль болон Амьтны тухай хуулийг үндэслэн тоо, толгой нь цөөрч байгаа Идлэг шонхор шувууг хамгаалахаар Монгол Улсын Засгийн газрын 2012 оны 101 дүгээр “Үндэсний бахархалт шувууг зарлах тухай” тогтоолоор Шонхор шувууг Монголын ард түмний эрч хүч, эрх чөлөө, эв нэгдэл, байгаль дэлхийгээ хайрлах үзлийн бэлэгдэл болгон "Үндэсний бахархалт шувуу"-гаар зарлаж, Эзэн богд Чингис хаан-Тэмүүжиний мэндэлсний 850 жилийн ойг тэмдэглэх арга хэмжээний хүрээнд "Үндэсний бахархалт шувуу"-г зарлан тунхаглах ёслолын үйл ажиллагааг зохион байгуулж байсан. 

Манай орны идлэг шонхорын тоо толгой 1990-ээд оноос хойш 59 хувиар буурчээ. 2010 оны байдлаар 6800 орчим хос идлэг шонхор өндөглөн зусч, цөөн тоогоор өвөлжиж буй баримтад тулгуурлан 2013 оны 15 дугаар Засгийн газрын тогтоолоор Идлэг шонхорыг ашиг олох зорилгоор гадаад оронд гаргахыг 5 жилийн хугацаагаар хориглосон шийдвэр гаргаж шонхор шувууг хамгаалж байлаа. Цаашид бид идлэг шонхор шувууг устаж үгүй болохоос нь өмнө урьдчилан сэргийлж хуулиар баталгаажуулж хамгаалах шаардлагатай байна.

АМЬТНЫ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ТОВЧ ТАНИЛЦУУЛГА

	Дэлхий дээр устаж үгүй болох эрсдэлтэй, Монгол орны “эмзэг” бүлэгт багтаж байгаа Идлэг шонхор шувууг ховор амьтны төрөл зүйлд хамруулж Засгийн газар тухайн онд барих “идлэг шонхор шувууны тоо хэмжээг тогтоох” тогтоол гаргадаг хэдий ч Идлэг шонхор шувууг Засгийн газрын 2012 оны 7 дугаар тогтоолоор баталсан ховор амьтны жагсаалтад албан ёсоор оруулаагүй байгаа нь туйлын хайхрамжгүй үйлдэл болжээ.
	
Хүчин төгөлдөр мөрдөгдөж буй Амьтны тухай хуульд Идлэг шонхор шувууны статусыг нарийвчлан заагаагүй, Засгийн газрын ховор амьтны жагсаалтад оруулаагүй зэрэг нь хууль зүйн хувьд гажуудал үүсгэж байгаа тул Үндэсний бахархалт шувуу болох Идлэг шонхорыг хамгаалах асуудлыг Засгийн газрын үзэмжээр шийддэг байдлаас салгаж, нэгэнт тоо толгой нь ховордсон нэн ховор амьтан гэх тодорхойлолтод хамрагдах нөхцөл бүрдсэн талаар олон улсын болон шинжлэх ухааны академийн хийсэн судалгаагаар нотлогдож байгаа тул Амьтны тухай хуульд шууд нэр заан нэн ховор амьтны бүлэгт хамруулах нь зүйтэй байна.

Монгол Улсын Засгийн газар 2012 онд Идлэг шонхор шувууг Үндэсний бахархалт шувуу хэмээн зарлаж 2013 онд ашиг олох зорилгоор гадаад оронд гаргахыг 5 жилийн хугацаагаар хориглосон шийдвэр гаргаж шонхор шувууг хамгаалж байсан байна. 
 
Монгол Улс 1993 онд нэгдэн орсон Зэрлэг амьтан ба ургамлын аймгийн ховордсон зүйлийг олон улсын хэмжээнд худалдаалах тухай (CITES) конвенцийн хавсралтад II-д идлэг шонхор орсон байгаа нь одоогоор бүрмөсөн устах аюулд ороогүй ч, хэрэв тэдний худалдааг олон улсын хэмжээнд хатуу хянахгүй бол устах аюул руу шилжих эрсдэлтэй гэдгийг нотлож байна. Түүнчлэн шувуу хамгаалах чиглэлээр дагнасан Олон улсын байгууллагууд болох “BirdLife International” болон Монгол Улсын Шувууны “Улаан данс”-нд идлэг шонхорыг “эмзэг” буюу устаж болзошгүй ангилалд оруулсан байна.  
 
	Дэлхийн зэрлэг байгалийн сангаас Лондонд төвтэй Амьтны хүрээлэнтэй хамтран гаргасан Олон улсын эрдэмтэн судлаачдын илтгэл, тайланд “Зэрлэг ан амьтад /хөхтэн, жигүүртэн, шувуу, загас, нялцгай биетэн, хэвлээр явагч/-ын тоо толгой 1970-аад оны үеийхээс 60  орчим хувиар багассан”  гэж дурдсан байдаг. Мөн 2017 оны есдүгээр сарын 14-нд Киргиз улсад болсон Олон улсын шувуулахуйн холбоо болон Идлэг шонхорын хуралд оролцсон олон улсын эрдэмтэн судлаачид “Сүүлийн хоёр  жилд идлэг шонхорын тоо толгой 40 орчим хувиар буурсан”  гэж мэдэгдсэн нь анхаарал татаж байна. Гэтэл сүүлийн жилүүдэд Монгол Улс ганцаараа идлэг шонхор шувуугаа гадаадад экспортод гаргаж байна. 

	Манай улсаас соёлын зориулалтаар Засгийн газрын тогтоолоор зөвшөөрөлтэй, зөвшөөрөлгүй шонхор барьж байгаа этгээдүүд голдуу хамгийн том биетэй, ангуучлах чадвар өндөртэй, залуу эм шонхруудыг шилж барьдаг нь  байгальд үлдэж буй популяцийн хүйсийн тэнцвэрт байдлыг алдагдуулж, үржлийн чанартай эрүүл генофондыг үгүй буюу шилдэг генийг устгадаг сөрөг нөлөөтэй. Манай улс Засгийн газрын тогтоолоор соёлын зориулалт нэрээр экспортод 1993 оноос эхлэн жил бүр тоо толгойг нь нэмэгдүүлж гаргасаар 395 толгой хүргэж нэмэгдүүлсээр байгаа нь туйлын харамсалтай байна. 

	Идлэг шонхор зөвхөн барихаас гадна судалгаанд дурдсанаар жилд дунджаар 4000 гаруй нь өндөр хүчдэлийн шугамд цохиулж үхдэг байна. Байгалийн болон техникийн ийм өндөр хорогдол дээр жил бүр нэмж хэдэн зуугаар нь бариад байвал шонхор шувуу маш богино хугацаанд (5-10 жил) нөхөн төлжиж чадахгүйд хүрч, устах аюултай зүйлийн жагсаалт руу шилжих эрсдэл үүссэн байгаа талаар олон улсын болон Монгол Улсын эрдэм шинжилгээний байгууллагуудын судлагаа анхааруулж байна.  
	Идлэг шонхор нь мэрэгчдийн тоо толгойг зохицуулдаг байгалийн чухал цэвэрлэгч юм. Тэдний тоо цөөрөх тусам оготно хэт олширч, бэлчээрийн талхагдал нэмэгдэх гинжин сөрөг нөлөө дагуулдаг. 

	Олон улсын судалгаанууд идлэг шонхор шувуу дэлхийд нэн ховор болсон гэдгийг нотлож холбогдох жагсаалтад хамруулж, манай улсын шинжлэх ухааны байгууллагын хийсэн судалгаа идлэг шонхорын тоо толгойг гаргасан байгаа нь төрийн зүгээс тухайн амьтныг ховордохоос урьдчилан сэргийлэх арга хэмжээ авах шаардлагатай байгааг илэрхийлж байна. Бид ан амьтдыг ховордсоны дараа хамгаалах арга хэмжээ авах биш харин урьдчилан сэргийлж арга хэмжээ авах нь зүй ёсных тул Амьтны тухай хуульд идлэг шонхор шувууг нэн ховор амьтны бүлэгт хамруулж хамгаалах шаардлагатай байна.

Хуулийн төсөл нь дээр дурдсан өөрчлөлтүүдийг тусгасан 3 зүйлээс бүрдэнэ

	Монгол Улс 1995 оны 5 дугаар сарын 4-ний өдөр Зэрлэг амьтан ба ургамлын аймгийн ховордсон зүйлийг олон улсын хэмжээнд худалдаалах тухай конвенцид (CITES) албан ёсоор нэгдэн орсон бөгөөд тус оныхоо 8 дугаар сарын 2-ны өдрөөс эхлэн уг конвенци манай улсад хүчин төгөлдөр үйлчилж эхэлсэн тул уг конвенцийн гишүүн улс болсны хувьд  CITES-ийн II хавсралтад орсон идлэг шонхор шувууг хамгаалах үүргээ олон улсын түвшинд биелүүлж чадна.

	Олон улсын хэмжээнд устаж үгүй болох аюул нүүрлээд байгаа Идлэг шонхор шувууг хамгаалах, тэднийг Монгол Улсын хэмжээнд тоо толгойг нь өсгөн үржүүлэх, хамгаалж авч үлдэх, байгалийн тэнцэл алдахаас урьдчилан сэргийлэх, газар тариалангийн бүс нутагт газрыг үлийн цагаан огтоно талхалхаас сэргийлэх ач холбогдолтой.  

Энэхүү хуулийн төсөл нь Монгол Улсын Үндсэн хууль, Монгол Улсын нэгдэн орсон олон улсын гэрээ, конвенц болон бусад хууль тогтоомжтой нийцсэн бөгөөд хуулийн төслийг дагаж бусад хуульд нэмэлт, өөрчлөлт оруулах шаардлагагүй болно



ХУУЛЬ САНААЧЛАГЧ

---оОо—


